
[bookmark: TextBodyBegin]Az Európai Parlament,
–	tekintettel a Nemzeti Emlékezés Lengyel Intézete – A lengyel nemzet ellen elkövetett bűncselekmények büntetőeljárás alá vonásának bizottsága (Oddział Instytutu Pamięci Narodowej w Krakowie – Komisja Ścigania Zbrodni przeciwko Narodowi Polskiemu) krakkói részlege által a Grzegorz Braun ellen indított büntetőeljárásokkal kapcsolatban megküldött, Lengyelország főügyészének 2025. szeptember 4-i levelében továbbított, és a Parlamentben 2025. október 6-án bejelentett, Grzegorz Braun mentelmi jogának felfüggesztésére irányuló kérelemre,
–	tekintettel arra, hogy Grzegorz Braun az eljárási szabályzat 9. cikkének (6) bekezdésével összhangban lemondott a meghallgatáshoz való jogáról,
–	tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
–	tekintettel az Európai Unió Bírósága által 2008. október 21-én, 2010. március 19-én, 2011. szeptember 6-án, 2013. január 17-én és 2019. december 19-én hozott ítéletekre[footnoteRef:1], [1:  	A Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C-163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Európai Parlament, T-346/11 és T-347/11, ECLI:EU:T:2013:23; a Bíróság 2019. december 19-i ítélete, Junqueras Vies, C-502/19, ECLI:EU:C:2019:1115.	] 

–	tekintettel a Lengyel Köztársaság alkotmánya 105. cikkének (2) és (5) bekezdésére,
–	tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
–	tekintettel a Jogi Bizottság jelentésére (A10-0076/2026),
[bookmark: _Hlk222405545]A.	mivel Lengyelország főügyésze 2025. szeptember 4-i levelében továbbította a Nemzeti Emlékezés Lengyel Intézete – A lengyel nemzet ellen elkövetett bűncselekmények büntetőeljárás alá vonásának bizottsága (Oddział Instytutu Pamięci Narodowej w Krakowie – Komisja Ścigania Zbrodni przeciwko Narodowi Polskiemu) krakkói részlegének arra irányuló kérelmét, hogy függesszék fel Grzegorz Braun, Lengyelországban megválasztott európai parlamenti képviselő mentelmi jogát több, 2025-ben elkövetett állítólagos bűncselekménnyel kapcsolatban;
B.	mivel a kérelem szerint 2025. július 10-én Jedwabne-ben (Podlaskie tartomány) egy rádióinterjú során Grzegorz Braun nyilvánosan és a tényekkel ellentétesen tagadta a német Harmadik Birodalom tisztviselői által 1941 és 1944 között az auschwitzi KL Auschwitz-Birkenau koncentrációs és megsemmisítő táborban elkövetett népirtás bűncselekményét; mivel az állítólagos cselekmény a Nemzeti Emlékezés Lengyel Intézete – A lengyel nemzet ellen elkövetett bűncselekmények büntetőeljárás alá vonásának bizottságáról szóló, 1998. december 18-i törvény 55. cikke értelmében bűncselekménynek minősül;
C.	mivel a kérelem szerint 2025. július 14-én Varsóban és egy podcastinterjún keresztül Grzegorz Braun nyilvánosan és a tényekkel ellentétesen tagadta a német Harmadik Birodalom tisztviselői által 1941 és 1944 között az auschwitzi KL Auschwitz-Birkenau koncentrációs és megsemmisítő táborban elkövetett népirtás bűncselekményét; mivel az állítólagos cselekmény a Nemzeti Emlékezés Lengyel Intézete – A lengyel nemzet ellen elkövetett bűncselekmények büntetőeljárás alá vonásának bizottságáról szóló, 1998. december 18-i törvény 55. cikke értelmében bűncselekménynek minősül;
D.	mivel Grzegorz Braunt a 2024. júniusi európai választásokon az Európai Parlament képviselőjévé választották, és az állítólagos bűncselekmények idején az Európai Parlament képviselője volt;
E.	mivel az állítólagos bűncselekmények nem minősülnek az Európai Unió kiváltságairól és mentességeiről szóló 7. jegyzőkönyv 8. cikke értelmében vett feladatai ellátása során Grzegorz Braun által kifejtett véleménynek vagy leadott szavazatnak, és a Grzegorz Braun mentelmi jogának felfüggesztésére irányuló kérelem nem kapcsolódik ilyen véleményhez vagy szavazathoz;
F.	mivel az Európai Unió kiváltságairól és mentességeiről szóló 7. jegyzőkönyv 9. cikke első bekezdésének a) pontja szerint az Európai Parlament ülésszakainak ideje alatt az Európai Parlament tagjai saját államuk területén a tagállamuk parlamentjének tagjaira vonatkozó mentességet élvezik;
G.	mivel a Lengyel Köztársaság alkotmánya 105. cikkének (2) és (5) bekezdése szerint a választások eredményének bejelentése napjától a mandátuma lejártának napjáig a képviselőt nem lehet büntetőjogi felelősségre vonni a Szejm beleegyezése nélkül, és a Szejm beleegyezése nélkül nem állíthatják elő és nem vehetik őrizetbe, kivéve, ha bűncselekmény elkövetése közben érték tetten, és amennyiben az eljárás megfelelő menetének biztosítása érdekében szükséges az őrizetbe vétele;
[bookmark: _Hlk222405989]H.	mivel az Európai Unió kiváltságairól és mentességeiről szóló 7. jegyzőkönyvben meghatározott mentelmi jog célja a Parlament és képviselői megóvása a parlamenti megbízatás teljesítése során végzett és e megbízatástól elválaszthatatlan tevékenységekkel összefüggésben velük szemben kezdeményezett bírósági eljárásoktól
I.	mivel az Európai Parlament eljárási szabályzata 5. cikkének (2) bekezdésével összhangban a parlamenti mentelmi jog nem a képviselők személyes kiváltsága, hanem a teljes Parlament és az egyes képviselők függetlenségének biztosítéka;
J.	mivel a Parlament ebben az ügyben nem talált bizonyítékot a fumus persecutionis fennállására, azaz olyan ténybeli elemekre, amelyek arra utalnának, hogy a szóban forgó bírósági eljárást azzal a szándékkal indították, hogy aláássák Grzegorz Braunnak az Európai Parlament képviselőjeként folytatott politikai tevékenységét;
K.	mivel egyrészről a Parlament nem töltheti be bíróság szerepét, másrészről pedig a mentelmi jog felfüggesztésére irányuló eljárásban az érintett képviselő nem tekinthető vádlottnak[footnoteRef:2]; [2:  	A Törvényszék 2019. április 30-i ítélete, Briois kontra Európai Parlament, T-214/18, ECLI:EU:T:2019:266.] 

1.	úgy határoz, hogy felfüggeszti Grzegorz Braun mentelmi jogát;
2.	utasítja elnökét, hogy haladéktalanul továbbítsa ezt a határozatot és az illetékes bizottság jelentését a Lengyel Köztársaság illetékes hatóságának és Grzegorz Braunnak.

